als_Latn dik_Latn sag_Latn
Prishtinë, 14 mars 2014 – Të mësojmë të kursejmë” është motoja e aktivitetit ku fëmijë, mësues të shkollave të kryeqytetit, përfaqësues të Bankës Qendrore dhe të Shoqatës së Bankave shënuan “Javën Ndërkombëtare të Parasë”, ngjarje kjo që shënohet në të gjithë botën dhe ka për protagonist kryesor fëmijët, nxënësit dhe të rinjtë.
Në kuadër të Edukimit Financiar dhe fushës së kursimeve , më qëllim të ndërgjegjësimit të fëmijëve, nxënësve dhe të rinjve në përgjithësi, çdo vit në gjithë botën organizohet fushata e njohur me shënimin e aktiviteteve emrin si “Java ndërkombëtare e Parasë”. Bartëse të këtij aktiviteti janë kryesisht Bankat Qendrore të vendeve përkatëse.
Bazuar në mandatin e saj si dhe konform obligimeve që dalin prej objektivave të saj të bazuara në Planin Strategjik të saj, si institucioni qendror bankar i Kosovës , këtë vit edhe Banka Qendrore e Republikës së Kosovës ngjashëm me bankat simotra të saj i është bashkangjitur manifestimeve për të shënuar këtë ngjarje.
BQK-ja ka synim që Projekti i fushës së edukimit të zgjerohet në të ardhmen në të gjitha shkollat fillore, fillore të mesme dhe ato të mesme , gjimnaze e kolegje dhe fakultete në gjithë vendin, në mënyrë që të realizohen ligjërata, kuize, punëtori dhe aktivitete që kanë të bëjnë me financat , me theks të veçantë organizimin e aktiviteteve të larmishme për t’i përfshirë financiarisht fëmijët, duke u mësuar si të kujdesën për paratë dhe si të bëhen pjesë e të kursejnë.
Organizata ‘Të rinjtë, fëmijët dhe financat ndërkombëtare “ (Child And Youth Finance International) është bartëse e këtyre aktiviteteve në gjithë botën. Anëtar të saj janë Bankat Qendrore të shteteve dhe asociacionet tjera . Nga ky vit edhe Banka Qendrore është anëtare e kësaj organizate.
Guvernatori i Bankës Qendrore të Kosovës (BQK), Bedri Hamza me rastin e shënimit të kësaj dite duke u drejtuar fëmijëve, pasi u ka shpjeguar për rolin dhe rëndësinë e kursimeve, u tha se paratë duhet ti shpenzojnë vetëm për gjërat e nevojshme.
“Paratë duhet t’i shpenzoni vetëm për gjërat të cilat keni nevoja që t’i keni d.m.th. ushqim, veshmbathje, libra fletore (edhe për ndonjë lodër ndonjëherë) dhe jo domosdoshmërisht për gjërat që dëshironi t’i keni. Në afat të gjatë është shumë më mirë që paratë të cilat i shpenzoni për gjërat që dëshironi t’i keni dhe jo pse keni nevojë, t’i ruani ato në formë të kursimeve, sepse paraja e kursyer është para e fituar”, ka thënë ai.
Për rëndësinë dhe shënimin e kësaj dite, drejtori i Shoqatës së Bankave Robert Wright, u tregoi nxënësve pjesëmarrës për rolin dhe rëndësinë e kursimeve.
Shkëndije Himaj, këshilltare e Bordit ekzekutiv, u ka rrëfyer fëmijëve për praktikat e përditshme dhe rëndësinë e kursimeve për të ardhmen.
Banka Qendrore u ka shpërndarë fëmijëve ftesë për marrë pjesë me punimet e tyre, ku do të demonstrohen shkathtësitë e tyre në vizatime, vjersha apo ese dhe punimet me të mira të tyre të përzgjedhura nga një komision i përbashkët, arsimtar, përfaqësues të BQK-së, do të shpërblehen me çmime nga BQK.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn